skside_sh_wmf

|  |  |
| --- | --- |
| Møtereferat | **Oppvekst og levekår**  Buøy skole  Postadr.: Skipsbyggergata 19, 4085 Hundvåg  Besøksadr.: Skipsbyggergata 19a  Telefon: 51913770 Faks: 51913780  E-post: [buoy.skole@stavanger.kommune.no](mailto:buoy.skole@stavanger.kommune.no)  [www.stavanger.kommune.no](http://www.stavanger.kommune.no)  Org.nr.: NO 964 965 226 |

|  |  |
| --- | --- |
| Gruppe: | Samarbeidsutvalg – Buøy skole |
| Møtested: | Teams |
| Møtedato/ -tid: | Mandag 30.november 2020, klokka 18.00-19.30 |
| Deltakere: | Ronny Hagen (FAU), Cathrine Helland (FAU), Inger Else Thorsen (representant lærere), Nina E. Grødem (rektor), Helge Dagfinn Andersen (politiker), Siv Anitas Gundersen (lærer), Liv Ragnhild Gundersen (kommunalt ansatt), elevrepresentanter |
|  |  |
|  |  |
| Forfall. | Siv Anita Gundersen (lærer), elevrepresentanter |
| Referent: | Nina Elise Grødem |

|  |  |  |
| --- | --- | --- |
| REFERANSE NEG | JOURNALNR | DATO 11.12.20 |
|  |  |  |

| **Sak nr.:** |  |
| --- | --- |
| **Sak 15/20** | **Presentasjon av politisk representant i samarbeidsutvalget:**  Helge Dagfinn Andersen (SV) er skolens nye, politiske representant. Han er for tiden «hobbypolitiker», har ulike vara-verv i kommunen og er 1.vara i Storhaug kommunedelsutvalg. Helge Dagfinn har erfaring som lærer, blant annet ved Johannes Læringssenter, og han har tidligere vært med i samarbeidsutvalg ved Kvaleberg og Nylund skole. Vi ser fram til det videre samarbeidet med ham i samarbeidsutvalget her på Buøy skole.  **Vedtak: Til orientering** |
| **Sak 16/20** | **Informasjon fra skolen/SFO:**  Vi har ikke hatt smittetilfeller ved skolen vår, og har i høst vært på gult nivå. Dette innebærer at hver klasse utgjør en kohort, men at vi har ulike arenaer for to og to klasser i friminuttene. Hyppig håndvask og at en holder seg hjemme ved sykdom har vært gjeldende regler. Vi håper å holde oss smittefrie også framover.  Skolen arbeider videre med den nye læreplanen som ble innført i høst, og dybdelæring samt elevmedvirkning er to sentrale punkter i den nye planen. Vi arbeider også kontinuerlig med elevenes skolemiljø, og er opptatt av å utvikle enda bedre rutiner for «å følge med», slik at alle elevene skal føle seg trygge i skolehverdagen.  **Informasjon fra FAU:** FAU har hatt tre møter til nå i høst, og har blant annet arrangert en refleksvestkampanje for elevene. De har også bidratt til at vi får en alternativ, digital julesamling og har filmet klasseinnslag som skal vises når det nærmer seg jul.  **Informasjon fra elevrådet:** På det siste møtet i elevrådet ble vi enige om at elevene skal øve mer på å rekke opp hånda/vente på tur, og fint språk. Elevene syntes for øvrig det var kjekt med refleksvestkampanjen, og gleder seg til digital julesamling. Flere klasser opplever nå mer elevmedvirkning, og at de får være lengre i temaer de engasjerer seg i.  **Vedtak: Til orientering og videre oppfølging** |
| **Sak 17/20** | **Skolens økonomiske situasjon (vedlegg 2)**  Skolen har nå en grei økonomisk situasjon, og et eventuelt merforbruk vil ikke bli overført til 2021.  **Vedtak: Til orientering** |
| **Sak 18/20** | **Foreldreundersøkelsen 2020:**  Foreldre på 3. og 6.trinn har i høst fått svare på en undersøkelse om hvordan elevene opplever trivsel motivasjon og læring på skolen. Resultatene vil bli beskrevet under «våre resultater» når tidsfristen er ute.  **Vedtak: Til orientering** |
| **Sak 19/20** | **Samarbeid skole-hjem:**  FAU har hatt følgende samarbeidsområder i høst:  **-**Refleksvestkampanje  -Alternativ juleavslutning  -Påmelding SFO i skolens ferie, og oppfordring om å holde påmeldingsfristen.  FAU vurderer å opprette ulike komiteer etter jul, som skal arbeide med ulike saker videre. Nærmere informasjon vil komme senere.  **Vedtak: Til orientering og videre oppfølging** |
| **Sak 20/20** | **Nytt ordensreglement og reglement for IKT (vedlegg 3 og 4)**  Det nye ordensreglementet for Stavanger kommune vil bli lagt ut på skolens hjemmeside. Skolen har tilpasset reglene lokalt, men tar utgangspunkt i dette regelverket.  **Vedtak: Til orientering og videre oppfølging** |
| **Sak 21/20** | **Eventuelt**  De neste møtene i samarbeidsutvalget blir mandag 15.2 og mandag 26.4.  **Vedtak: Til orientering** |